{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - NACRT ključnih elemenata Poziva na dostavu projektnih prijedloga za e-savjetovanje \"ITU - Ulaganje u turističku infrastrukturu UP Krapina\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MAJA KLASIĆ"," ","Predlažem da se u Javnom pozivu za dostavu projektnih prijedloga rokovi za provođenje projekata produže iz razloga što je vremenski period od zatvaranja natječaja do potpisivanja ugovora prema dosadašnjim iskustvima veoma dugačak (okvirno 6-7 mjeseci). Navedeno znatno utječe na rokove u kojima je prijavitelj dužan završiti cjelokupni projekt (od izrade projektne dokumentacije, ishođenje akta o gradnji, izvođenja radova, nadzora, uporabne dozvole...). Budući da se u pravilu radi o većim infrastrukturnim projektima poželjni rok za realizaciju projekta je 36 mjeseci.","Prihvaćen","Pozivom će biti navedeno inicijalno procijenjeno trajanje provedbe 36 mjeseci. Međutim, skrećemo pažnju da se radi o inicijalnom procijenjenom trajanju provedbe, a prijavitelj na razini projektnog prijedloga ovisno o planiranim aktivnostima i troškovima,  određuje trajanje provedbe konkretnog  projekta uzimajući u obzir sve odredbe poziva. Razdoblje provedbe projekta započinje početkom obavljanja aktivnosti projekta koje ne može biti ranije od 1. siječnja 2021. godine te istječe završetkom obavljanja predmetnih aktivnosti. Isto tako, troškovi da bi bili prihvatljivi za financiranje  moraju nastati u svrhu provedbe projekta i moraju nastati kod korisnika u razdoblju provedbe projekta."]
[2,"MIRO OPAČAK"," ","Predlažem da se u Poziv uključi poseban odjeljak o pristupačnosti za gluhe osobe, kako bi turistička infrastruktura bila dostupna svima. Konkretno, projekti trebaju uključivati:\n • Prevoditelja hrvatskog znakovnog jezika (HZJ) na javnim događanjima i prezentacijama.\n • Titlove ili HZJ prijevod u svim video materijalima i digitalnim sadržajima vezanim uz projekt.\n • Pisane i vizualno razumljive informacije o turističkim sadržajima i projektima.\n • Vizualnu signalizaciju i informativne ploče u obnovljenim ili novim prostorima.\n\n\n\n\nOve mjere omogućuju inkluzivnost i jednaku participaciju gluhih osoba u turističkim sadržajima, u skladu s načelima univerzalnog dizajna i Konvencijom UN-a o pravima osoba s invaliditetom.","Nije prihvaćen","Mjere pristupačnosti za osobe s invaliditetom i promicanja jednakih mogućnosti, uključujući za gluhe osobe, već su sadržane u predmetnom Pozivu na dostavu projektnih prijedloga.\n\nU okviru projektnog prijedloga, Prijavitelj je dužan osigurati pristupačnost građevina osobama s invaliditetom i smanjene pokretljivosti u skladu s Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/23) odnosno Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13).\n\nPrijavitelje se potiče na definiranje dodatnih aktivnosti iznad zakonske obveze, između ostalog, s ciljem promicanja jednakih mogućnosti i socijalne uključenosti. Stoga je u nacrtu ključnih elemenata Poziva, u dijelu Horizontala načela, predložen set primjera mjera/aktivnosti za promicanje pristupačnosti za osobe s invaliditetom, što obuhvaća i pristupačnost za gluhe osobe i osobe s oštećenjem sluha. Tako je primjerice navedena organizacija kulturno-zabavnih događaja prilagođenih osobama s invaliditetom npr. filmske večeri uz osiguranu pristupačnost: titlovi, tumač za znakovni jezik, zatim primjena inkluzivnog dizajna. Posebice naglašavamo da je jedan od navedenih primjera aktivnosti „uključivanje osoba s invaliditetom ili udruga osoba s invaliditetom u planiranje projekta kako bi se osigurala što bolja prilagodba prostora i programa za osobe s invaliditetom i djecu s teškoćama u razvoju, uključujući i suradnju s udrugama gluhih osoba“. Uz navedene primjere mjera/aktivnosti za promicanje horizontalnih načela, moguće je identificirati dodatne mjere/aktivnosti. \n\nAko projekt sadrži dodatne aktivnosti uz propisano poštivanje zakonskih odredbi, tada projekt aktivno promiče horizontalne politike EU, što se vrednuju u ocjenjivanju kvalitete projektnog prijedloga u kriteriju odabira „6. Promicanje jednakih mogućnosti i socijalne uključenosti“."]
[3,"MARIJA PERNJEK"," ,\nRazdoblje provedbe projekta","Predlažemo da se razdoblje provedbe projekta produži na 36 mjeseci kako bi se omogućila prijava troškova pripreme projekta nastalih mjesecima prije predaje projektnog prijedloga. Time bi se ujedno omogućilo pravovremena realizacija projekta te provedba postupka za dobivanje uporabne dozvole.","Prihvaćen","Pozivom će biti navedeno inicijalno procijenjeno trajanje provedbe 36 mjeseci. Međutim, skrećemo pažnju da se radi o inicijalnom procijenjenom trajanju provedbe, a prijavitelj na razini projektnog prijedloga ovisno o planiranim aktivnostima i troškovima,  određuje trajanje provedbe konkretnog  projekta uzimajući u obzir sve odredbe poziva. Razdoblje provedbe projekta započinje početkom obavljanja aktivnosti projekta koje ne može biti ranije od 1. siječnja 2021. godine te istječe završetkom obavljanja predmetnih aktivnosti. Isto tako, troškovi da bi bili prihvatljivi za financiranje  moraju nastati u svrhu provedbe projekta i moraju nastati kod korisnika u razdoblju provedbe projekta."]
[4,"MARIJA PERNJEK"," ,\nPopis popratne dokumentacije koji će se zahtijevati od Prijavitelja","Molimo dodati Dokaz o podnesenom zahtjevu za izdavanje građevinske dozvole i/ili izmjene/ili dopune građevinske dozvole.","Prihvaćen","Uputama za prijavitelje je već definirana popratna dokumentacija koja se dostavlja uz Prijavni obrazac - Građevinska dozvola (pravomoćna, ishođena ili dokaz da je podnesen zahtjev nadležnom upravnom tijelu za izdavanje građevinske dozvole). Dopunit će se  dodavanjem  i/ili izmjene i/ili dopune građevinske dozvole. Isto će se dopuniti i u dijelu pitanja 2.1. Ocjene kvalitete."]